મહેસાણા જિલ્લા પંચાયતના પ્રમુખ સહિત સદસ્યોની હાજરીમાં મંગળવારે જિલ્લા પંચાયતના હોલમાં વિવિધ શાખાઓના વિકાસકાર્યોની સમીક્ષા બેઠક યોજાઈ હતી. આ બેઠકમાં જિલ્લા પંચાયતની ડોક્યુમેન્ટરી ફિલ્મ પ્રદર્શિત કરાઈ હતી. મહેસાણા જિલ્લા પંચાયત દ્વારા વિવિધ શાખાઓની યોજનાઓની વિગતો સહિતની માહિતીવાળી ડોક્યુમેન્ટરી ફિલ્મ તૈયાર કરાઈ છે. મહેસાણા જિલ્લા પંચાયત પ્રમુખ શિલાબેન પટેલ, ઉપપ્રમુખ ધરમશી દેસાઈ, કારોબારી ચેરમેન અજીત મકવાણા સહિત વિવિધ સમિતિઓના ચેરમેનો, સદસ્યો, ડીડીઓ એમ.વાય.દક્ષિણી તેમજ શાખા અધિકારીઓએ ડોક્યુમેન્ટરી ફિલ્મ નિહાળી હતી.